Proleta nacio

Proleta nacio estis termino uzita de italaj naciismaj intelektuloj kiel Enrico Corradini en la 20-a jarcento reference al Italio kaj aliaj nacioj, kiujn ili opiniis produktivaj, morale viglaj kaj aŭdace agademaj, kiuj trajtoj laŭ ili asociiĝas kun la proletaro.Talmon, Jacob Leib. The Myth of the Nation and the Vision of Revolution: The Origins of Ideological Polarization. Berkeley kaj Los Angeles, California, Usono: University of California Press, p. 483-484. Corradini admiris revoluciajn proletarajn movadojn kiel revolucian sindikatismon pro iliaj taktikoj, kvankam li kontraŭis iliajn celojn, kaj li volis inspiri radikalan naciisman movadon, kiu uzus similajn taktikojn serve al aliaj celoj: movadon, kiu pledus por imperiisma milito anstataŭ klasa revolucio, dum ĝi konservus la samajn metodojn de “maksimuma kohero, koncentriĝo de fortoj, fera disciplino kaj absoluta senindulgeco.”Talmon, Jacob Leib. The Myth of the Nation and the Vision of Revolution: The Origins of Ideological Polarization. Berkeley kaj Los Angeles, California, Usono: University of California Press, p. 484. Corradini asociis la nocion proletaro kun la ekonomia funkcio de produktado, argumentante, ke ĉiuj produktantoj estas en morala senco proletaj (ne nur la laboristoj, sed ankaŭ produktivaj proprietantoj kaj entreprenistoj), kaj li kredis, ke ĉiuj produktantoj estu ĉe la fronto de nova imperiisma proleta nacio.Paul Corner. The Fascist Party and Popular Opinion in Mussolini’s Italy. Oxford, Britio: Oxford University Press, 2012, p. 16.

La nocion “proleta nacio” poste transprenis faŝistoj post la Unua Mondmilito, uzante ĝin por fortiri la laboristan klason de socialismo kaj komunismo per argumentado, ke la klasbatalo povus esti anstataŭigita de batalo inter nacioj, specife inter “proletaj nacioj” kaj plutokratiaj.David Nicholls. Adolf Hitler: a biographical companion. Santa Barbara, California, Usono: ABC-CLIO, 2000, p. 245.

Origino
Enrico Corradini kreis la terminon “proleta nacio” en 1910 kiel elementon de argumentado por novtipa radikala naciismo, kiu inspiriĝus de “la fajro, la nervoforto, la rezoluteco” de la revolucia maldekstro, sed antaŭenigus militon anstataŭ revolucio kaj teritoriajn konkerojn anstataŭ renversado de la reganta klaso.Talmon, Jacob Leib. The Myth of the Nation and the Vision of Revolution: The Origins of Ideological Polarization. Berkeley kaj Los Angeles, California, Usono: University of California Press p. 484. Corradini kontraŭis revolucian socialismon kaj revolucian sindikatismon en Italio pro iliaj kontraŭpatriotismo, kontraŭmilitarismo, proleta internaciismo kaj pledado por klasbatalo, sed li kaj aliaj naciistoj admiris la revolucian kaj konkereman spiriton de tiuj proletaraj movadoj. Ĉe kunveno de la Itala Naciisma Asocio en 1910, Corradini diris: “Ni estas la proleta popolo en rilato kun la cetero de la mondo. Naciismo estas nia socialismo. Tiu ĉi establita naciismo devas esti fondita sur la vero, ke Italio estas morale kaj materiale proleta nacio.”Manifesto de la Itala Naciista Asocio, decembro 1910

Por la nove evoluigita koncepto de proleta nacio advokatis semajna revuo La Lupa, fondita de Paolo Orano en oktobro de 1910 kaj de kiu Corradini estis unu el la plej grandaj kontribuantoj.

 Uzado de la nocio 
La nocion kelkfoje uzis Benito Mussolini ekde la periodo antaŭ la Dua Mondmilito ĝis sia morto. La termino markis ne nur la diferencon inter faŝismo kaj kapitalismo, sed ankaŭ inter komunismo kaj faŝismo.

En unu el siaj lastaj intervjuoj antaŭ la morto en 1945, Mussolini diris al la ĵurnalisto Ivanoe Fossani, ke “ni estas proletaj nacioj, kiuj leviĝas kontraŭ la plutokratoj” kaj ke “mi estas pli konvinkita ol iam ajn antaŭe, ke la mondo ne povas eliri el la dilemo: aŭ Romo aŭ Moskvo.”Ivanoe Fossani, “Soliloquy for ‘freedom’ Trimellone island”, on the Italian Island of Trimelone, intervjuo al Mussolini de 1945-03-20 el Opera omnia, vol. 32. Intervjuo konata ankaŭ  kiel “Testamento de Benito Mussolini”, aŭ itale Testamento di Benito Mussolini. Publikigita ankaŭ sub la titolo “Mussolini konfesis al la steloj”, eldonejo Latinitas, Romo, 1952.

La termino “proleta nacio” estis uzita ankaŭ en Germanio en la 1920-aj jaroj fare de la straserisma alo de la NSDAP, kiu kritike rilatis al la gvidanteco de Adolf Hitler kaj strebis doni al la partio pli grandan allogpovon ĉe germanaj laboristoj. Gregor Strasser kaj lia frato Otto Strasser, kune kun samtendencanoj, interalie Joseph Goebbels, rilatis al socialistoj per alvoko al proleta naciismo. Ili argumentis, ke “estu alvoko ne de la proleta klaso, sed de proletaj nacioj”. Konsiderante Germanion kiel humiligitan, perfiditan kaj pripreditan post la Unua Mondmilito, la Strasser-frakcio vidis la “mondon kiel dividitan inter subpremantaj kaj subpremataj popoloj, kaj ili apogis la ideon de alianco inter Germanio kaj aliaj subpremataj nacioj, kion Hitler nomis “politika sensencaĵo”.Joachim Fest, Hitler. Eine Biographie, Frankfurt am Main, Propyläen 1973. Multe pli poste, la nazia funkciulo kaj gvidanto de la Germana Laborfronto Robert Ley priskribis Germanion kiel proletan nacion en 1940.Thomas Rohkrämer. A single communal faith?: the German Right from Conservatism to National Socialism. Berghahn Books, 2007, p. 246.

 La nocio en Maoismo 
Similan terminon oni uzis ankaŭ en Ĉinio. Li Dazhao, unu el la fondintoj de la Komunista Partio de Ĉinio, karakterizis la tuton de Ĉinio kiel proletan nacion kaj la blankulajn rasojn kiel la regantan klason de la mondo. Ankaŭ pli postaj maoismaj movadoj kiel la Maoista Internaciisma Movado uzis la terminon por referenci al subpremataj nacioj de la tria mondo, kontraste kun la burĝaj nacioj de la unua mondo.“Inter-imperialist rivalry heats up, cools off”. En la 1970-aj jaroj, la maoisma Revolucia Komunista Partio de Usono uzis la terminon “disigita proleta nacio de nova tipo” ekskluzive por  referenci al afrik-usonanoj kiel nacio plejparte konsistanta el salajruloj kaj industriaj laboristoj (kaj sen signifa nigrula burĝaro aŭ kamparanaro), disigita trans la teritorio de Usono.

 Vd. ankaŭ 
 Naciismo
 Plutokratio
 Protofaŝismo

 Referencoj 

Kategorio:Faŝismo
Kategorio:Naciismo
Kategorio:Politiko